Pratt & Whitney

Pratt & Whitney er en amerikansk bedrift som produserer flymotorer til bruk i sivile og militære flytyper. Selskapet er en av de tre store flymotorprodusentene og konkurrerer mot General Electric (GE) og Rolls-Royce. Selskapet har riktignok i nyere tid dannet et fellesforetak sammen med GE kalt Engine Alliance. I tillegg til flymotorer produserer P&W lokomotivmotorer og rakettmotorer, samt gassturbiner for industri, kraftstasjoner og marineskip. Historie Pratt & Whitney ble grunnlagt i 1860 av Francis Pratt og Amos Whitney med hovedkontor i Hartford i Connecticut. I 1861 begynte de å produsere våpen og våpenproduksjonsutstyr til bruk av Unionshæren under den amerikanske borgerkrigen. I 1925 kontaktet Frederick Brant Rentschler Pratt & Whitney på utkikk etter midler og et egnet lokale for å bygge hans nye flymotor. Pratt & Whitney lånte ham $250.000, bruken av navnet Pratt & Whitney, samt ledig lokale i firmaets fabrikk. Dette var begynnelsen på Pratt & Whitney Aircraft Company. P&Ws første motor ble kalt Pratt & Whitney Wasp, og ble ferdigstilt julaften 1925. Wasp utviklet 425 hestekrefter (317 kW) på dens tredje test. Motoren gikk lett gjennom marinens kvalifikasjonstest i mars 1926, og i oktober hadde den amerikanske marine lagt inn en bestilling på 200 motorer. Wasp revolusjonerte amerikansk luftfart og viste frem god hurtighet, klatrefart, ytelse og pålitelighet. I 1929 avsluttet Frederick Rentschler sitt samarbeid med Pratt & Whitney Machine Tool og grunnla United Aircraft and Transport Corporation, forgjengeren til dagens United Technologies. Hans avtale med firmaet gjorde at Rentschler tok med seg navnet til det nye selskapet. Pratt & Whitney har produsert en rekke flymotorer til både tidligere og nåværende flytyper. Rundt 800 flyselskaper i mer enn 150 land opererer P&W-motorer og 27 luftforsvar opererer motorer til sine militære fly. Pratt & Whitney er i dag en divisjon under det industrielle konglomeratet United Technologies og er dermed søsterselskap til blant andre Pratt & Whitney Canada, Sikorsky, Hamilton Sundstrand, Otis Elevator og Carrier Corporation. P&WC designer og konstruerer de noe mindre turboprop og turboshaft gassturbinene, mens P&W produserer de større kommersielle og de militære jetmotorene. Selskapet har hovedkontor i East Hartford, men har fabrikker i Middletown og Cheshire (begge Connecticut), West Palm Beach i Florida og North Berwick i Maine. Pratt & Whitney har per dags dato også motor-vedlikeholdsverksted i Singapore (TUI), i Sør-Kina (ESA, Eagle Service Asia) og Christchurch på New Zealand Tidligere ble det i en årrekke driftet et motorverksted på Stavanger lufthavn, Sola, men grunnet økonomi ble verkstedet nedlagt i 2012. Ironisk nok vedlikehold Stavanger-verkstedet kun CFM56- motorer. Ifølge egne ansatte ble verkstedet beskrevet som: "Et Volvo-verksted som vedlikeholdt Ford..." Tidligere flymotorer Dette er tidligere flymotorer produsert av Pratt & Whitney og som i stor grad er utdatert sammen med flytypene. Den første benevnelsen i motornavnet sier hva slags motortype det er: R – Radial T – Turboprop J – Jetmotor JT – Turbojet TF – Turbofan Flymotorer 1925–1930 Flytypene er kun et utvalg av flyene som har brukt motoren: Flymotorer 1931–1944 Flytypene er kun et utvalg av flyene som har brukt motoren: Flymotorer 1948–1951 Flytypene er kun et utvalg av flyene som har brukt motoren: Flymotorer 1954–1963 Flytypene er kun et utvalg av flyene som har brukt motoren: Flymotorer 1964–1986 Flytypene er kun et utvalg av flyene som har brukt motoren: * Enkelte modeller av JT8D er fortsatt i produksjon eller undergår modifisering. Nåværende flymotorer i produksjon Sivile flymotorer Flytypene er kun et utvalg av flyene som bruker motoren: * V2500 i samarbeid med International Aero Engines. ** GP7000, fra Engine Alliance i samarbeid med General Electric. Militære flymotorer Flytypene er kun et utvalg av flyene som bruker motoren: Referanser Eksterne lenker (en) Offisielt nettsted (en) Pratt & Whitney – kategori av bilder, video eller lyd på Commons Pratt & Whitney Canada – Den canadiske divisjonen Aviation-history.com – Informasjon om Wasp, R-2800 Double Wasp og Hornet-motorene.